થરાદના હાર્દસમા બળીયા હનુમાનથી રેફરલ રોડ પર શાકમાર્કેટ પાસેનાં વાહનો તથા લોકોને અવરજવરમાં મુશ્કેલી પડે તે રિતે પોતાની જીપ લઇને ઉભેલા બે ચાલકો અને એક બેફામ ચલાવનાર સામે પોલીસે આઇપીસી કલમ ૨૮૩ મુજબ ગુનો દાખલ કરી વધુ કાર્યવાહી હાથ ધરતાં જીપ ચાલકોમાં ફફડાટની લાગણી પ્રસરવા પામી હતી. થરાદમાં પોલીસે કમાન્ડર જીપ GJ22A 0032ના ચાલક મોરદાન ચેનદાન ગઢવી રહે.ગણતા તા.લાખણી અને GJ08AF 416 નંબરની જીપના ચાલક કરશનભાઇ રણછોડભાઇ નાઇ રહે.હરિપુરા તા.વાવ સામે વાહનો તથા લોકોને અવરજવરમાં મુશ્કેલી પડે તે રિતે પોતાની જીપ ઉભી રાખવાના મુદ્દે ગુનો દાખલ કરી વધુ કાર્યવાહી હાથ ધરી હતી.